钦定古今图书集成/明伦汇编/家范典/第046卷 > 唐杜氏通典 > 《诸侯崇所生母议》
## 钦定古今图书集成/明伦汇编/家范典/第046卷 > 唐杜氏通典 > 《诸侯崇所生母议》

后汉许慎《五经异义》云：“妾母之子为君，子，得尊其母
为夫人。按《春秋公羊》说，妾子立为君，母得称夫人，故
上堂称妾，屈于嫡；下堂称夫人，尊行国家，则士庶起
为人君，母亦不得称夫人。父母者，子之天也，子不得
爵命父母。至于妾子为君，爵其母者，以妾本接事尊
者，有所因也。《穀梁》说鲁僖公立妾母成风为夫人，入”
宗庙，是子而爵母也。以妾为妻，非礼也。故《春秋左氏》
说成风得立为夫人，母以子贵。谨按《尚书》，舜为天子，
瞽瞍为士，明起于匹庶者，子不得爵父母也。至于鲁
僖公，本妾子尊母，成风为小君，经无讥文，《公羊》《左氏》
义是也。郑元駮曰：“《礼丧服》：父为长子三年，以将传重
故也。众子则为之周，明无二嫡也。女”君卒，贵妾继室，
摄其事耳，不得复立夫人。鲁僖公妾母为夫人者，乃
缘庄夫人哀姜有杀子般、闵公之罪，应贬故也。近汉
吕后杀戚夫人及庶子，赵王不仁废，不得配食。文帝
更尊其母，薄后非其比耶？妾子立者，得尊其母，礼未
之有也。袁准《正论》云：“时俗之论曰：‘庶子为公，可以尊其母为夫人。《春秋》之’”义，母以子贵。按隐公二年夫人
子氏薨。五年考仲子之宫，上称夫人，下不应复言仲
子，明其以妾为妻也。秦人来归成风之襚，不称夫人，
明其私尊，不通于邻国也。《左氏传》曰：“并后匹嫡，乱之
本也。”《公羊》亦云：“母以子贵。”说曰：《穀梁》云：秦人来归成
风之襚，秦不云夫人也，就外不云夫人而见正焉。夫
身为国君，而母为妾庶，子孙所不忍，臣下所不安，故
私称于国中，不加境外。此人子之情，国人之私，而立
于礼法之正也。假有庶子数人，并为三公，欲各尊其
母，将何以止之？非圣人者无法。此大乱之道也。